पाएं अपने शहर की ताज़ा ख़बरें और फ्री ई-पेपरडाउनलोड करें
शुक्रवार शाम अंधड़ व बूंदाबांदी के बाद शहर व आस-पास के गांवों में बिजली लाइनों में स्पार्किंग या अन्य कारणों से कई जगह आग लगी। रात को जिला अस्पताल परिसर स्थित बिजली ट्रांसफार्मर में भी आग से एकबारगी चिंता फैल गई। हालांकि जनरेटर चलने से ज्यादा दिक्कत नहीं आई।
शनिवार शाम व रात को अधंड के बाद रह रहकर बिजली बंद होती रही। बिजली आने के बाद स्पार्किंग के चलते शाम साढ़े 6 बजे से 10 बजे के बीच शहर में ही चिकित्सालय, कुंभानगर मस्जिद के पास, सैनिक स्कूल के पास, भोईखेड़ा, चंदेरिया तुलसी विहार आदि पांच जगह आग लग गई।
समीपवर्ती मानपुरा में किशन माली के खेत में भी आग लग गई। सरपंच प्रतिनिधि जितेंद्र रेगर ने बताया कि ग्रामीण मौके पहुंचे। करीब 10 बीघा जमीन पर झाड़- झंकार एवं गेहूं का खाखला जलकर राख हो गया। नगर परिषद की दो दमकल पहुंची। रात करीब 9 बजे जिला अस्पताल परिसर में महिला एवं बाल चिकित्सालय के पीछे स्थित बिजली ट्रांसफार्मर में आग लग गई।
इसके बाद अस्पताल में भी बिजली बंद होने से एकाएक चिंता बढ़ गई। कारण, अभी मुख्य भवन में करीब 200 कोविड संदिग्ध गंभीर रोगी भर्ती है। अधिकांश आक्सीजन,आईसीयू या वेंटीलेटर बेड पर भी है। स्वयंसेवी कार्यकर्ता प्रदीप जोशी सहित कई लोग आग बुझाने व अस्पताल में व्यवस्था देखने जुटे। शाम को मौसम भांपते ही 200 लीटर डीजल मंगा रखा था।
इस कारण जर्नेटर जल्द चालू हो गया। दमकल ने पहुंच कर आग बुझाई। इधर, विधुत निगम शनिवार दिनभर अस्पताल में ट्रांसफार्मर बदलने के काम में जुटा रहा। दोपहर में कोविड अस्पताल परिसर में भी मामूली आग लग गई थी। जिसे बुझा लिया गया।
दो नई दमकल के लिए राज्य सरकार को लिखा है। वर्तमान में एक दमकल कोविड पेशेंट के घर सैनिटाइज कर रही है। दूसरी दमकल वार्ड वाइज सैनिटाइज कर रही है। तीसरी दमकल बाजारों में सैनिटाइज कर रही है।
-संदीप शर्मा, सभापति नगर परिषद
सुबह से रात तक यहां लगी आग
11.25- बोदियाना, 2.45 कोविड हॉस्पिटल, 4.03-घोसुंडा, 4.28 शहर में बालाजी फर्नीचर्स के पास, 5.52- जौहर भवन के पास, 5.55-बस्सी, 6.30-धनेत, 8.15-कीरखेड़ा, 8.40 मानपुरा, 9.10 सांवलियाजी चिकित्सालय
3 छोटी दमकलें छिड़काव कार्य में लगी हैं... नगर परिषद के फायर ऑफिसर मेवाराम फोजदार ने बताया कि सभापति संदीप शर्मा के निर्देशानुसार उनके पास 3 छोटी दमकलें कोरोना संक्रमितों के मकानों व आसपास सेनिटाइज करने के लिए लगी दो बड़ी व एक छोटी दमकल आग बुझाने के लिए मौके पर पहुंचती है। एक दमकल में चालक के साथ दो फायरमैन रहते हैं।
यह रखें सावधानी... फायर ऑफिसर ने बताया कि कचरे के ढ़ेर या खाली भूखंड में कचरा जलाने के लिए लगाई आग को आस-पास के लोग पानी और मिट्टी डालकर बुझा सकते है। केवल इसके लिए फोन नहीं करना चाहिए। वैसे कचरा या खेतों में खाखला नहीं जलाना चाहिए। जहां भी आग लगाएं, पूरा ध्यान रखें। आग बुझने तक मौके से नही हटे। जब भी दमकल आए, एक या दो लोग मेन रोड पर आकर रास्ता बताएं। ताकि मौका ढूंढने में ही समय जाया नहीं हो। अकारण हो हल्ला करने के बजाए दमकल कर्मियों के को सहयोग करें।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva mai_Deva hin_Deva bho_Deva hin_Deva hin_Deva zho_Hant eng_Latn